Diari Oficial de la Generalitat Valenciana


Sumari del DOGV 6084, del 21-08-2009 (2009/9148)

Judici prevenció abintestat 357/2002 d'Emilio Fernández García. Notificació de compareixença a les persones interessades.
-------------------------------------------------------------------------------------------------------------------------

### Dades del document

Número de DOGV
:   6084

Data del DOGV
:   21-08-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/9148


Data del document
:   14-07-2009

Organisme emissor
:   Jutjat de Primera Instància Número 7 de València

Tipus de document
:   Edicte

Judici prevenció abintestat 357/2002 d'Emilio Fernández García. Notificació de compareixença a les persones interessades. [2009/9148]  
Jurisdicció voluntària 357/2002-C  
Demandant: fiscal.  
Tercer: Gabinet Jurídic de la Generalitat Valenciana.  
Demandats: hereus d'Emilio Fernández García.   
Ricardo Alonso y Gurrea, secretari del Jutjat de Primera Instància número 7 de València, faig saber que en este Jutjat a càrrec meu se segueixen actuacions de prevenció abintestat 357/2002-C d'Emilio Fernández García en el qual s'ha dictat la interlocutòria que literalment es com segueix:  
«Interlocutòria  
València, 10 de juliol del 2009  
Antecedents de fet  
Primer. Davant d'este Jutjat se segueixen actuacions de jurisdicció voluntària 85214025-B, a instàncies del fiscal per la defunció d'Emilio Fernández García en data 30 de gener del 2002.  
Segon. Després d'innombrables gestions, s'han obtingut les dades següents:  
El pis en què habitava el difunt, i on va ser trobat mort, s'ubica al carrer de l'Erudit Orellana, número 10, porta 19, de València, en el qual es troba com a inquilina Mariela Eugenia Villar Martínez, amb DNI 55861406J, en virtut d'un contracte amb data de firma posterior a la defunció del causant, i que, segons la que va dir que era neboda del causant Rocío Consuelo Llobregat-Buix Fuertes Carpena (DNI 35788817M), el contracte havia sigut pactat amb anterioritat a la seua defunció, i ella, una vegada va morir l'oncle, va fer entrega del pis a la inquilina, estant cobrant les rendes.  
Tercer. Que en el moment de la defunció, el causant Emilio Fernández García era viudo d'Encarnación Torrero Lahoz, la qual va morir en 1986, sense descendència, i amb quatre germans (María, Concepción, Francisco i Dalmacio Torrero Lahoz; algun dels quals la van premorir), i tenia una germana anomenada Josefa Fernández García amb DNI 70173174, que al seu torn es trobava casada amb Vicente Lozano González, i eren propietaris els germans per meitat indivisa del pis siti al carrer de l'Erudit Orellana, per herència, segons consta en l'escriptura de partició efectuada per ambdós germans davant del notari de València Celestino Mas Alcaraz, en data 16 de febrer de 1984, protocol 333.  
Quart. En data 23 de juny del 2003, i a instàncies del Ministeri Fiscal, es va comunicar l'existència de l'herència de la meitat indivisa del pis al·ludit als Servicis Jurídics de la Generalitat Valenciana, i es va sol·licitar que es designara un administrador del bé i instaren el que els convinguera segons dret, com a possibles hereus del finat.  
Cinqué. Amb data 19 d'agost del 2003, la Generalitat Valenciana va sol·licitar que fóra declarada hereva del finat, es requerisca a la inquilina que depositara la renda en el Jutjat.  
A esta sol·licitud de declaració d'hereus abintestat en este expedient, es va oposar el Ministeri Fiscal, ja que va considerar que havia de ser tramitat en procediment a banda amb demanda amb este fi prèvia, l'informe de la qual es va traslladar a la Generalitat, qui va recórrer ja que considerava que el procediment de declaració d'hereus abintestat havia de tramitar-se en peça separada.  
Com que consta l'existència d'una germana del causant, que tindria millor dret a l'herència segons la Generalitat Valenciana, es van continuar els esbrinaments per a localitzar Josefa Fernández García, havent resultat infructuoses totes les gestions realitzades per a la seua localització, i que segons pareix d'acord amb les informacions rebudes, tant de la Policia com dels parents de l'esposa del causant, aquella va morir amb anterioritat a este.  
Fonaments de dret  
Primer. L'objecte del procediment de prevenció d'abintestat, és deixar en lloc segur els béns, papers i efectes susceptibles de sostracció, depositant en persona abonada els trobats a l'òbit del causant.  
Practicades les diligències conduents per a esbrinar si la persona de la successió de la qual es tracta ha mort amb disposició testamentària o sense esta, es procedirà en peça separada a la declaració d'hereus abintestat. També podrà fer-se esta declaració a instàncies de les persones interessades.  
Segon. En este cas, i realitzades totes les gestions tendents a identificar possibles hereus, i assegurats els béns trobats, pertoca tramitar la declaració d'hereus, la qual, en virtut dels acords adoptats per la Junta de Jutges de València i aprovats pel Tribunal Superior de Justícia de la Comunitat, correspon als jutjats d'incapaços (Jutjat 13 i 28 de València), davant dels quals, els que es consideren amb dret a ser declarats hereus, hauran de concórrer sol·licitant-ho.  
Part dispositiva   
Sa senyoria, davant meu, el secretari, va dir: que havia de declarar i declarava concloses totes les diligències de prevenció de l'abintestat d'Emilio Fernández García, natural d'Oviedo, nascut el 24 d'agost de 1917, fill d'Armando i Concepción, i que va morir el dia 30 de gener del 2002, al seu domicili del carrer de l'Erudit Orellana, número 10, porta 19, de València, remetent a qui puga tindre interés a ser declarat hereu abintestat d'este a instar-ho davant dels jutjats encarregats de la tramitació d'estos procediments a València.  
Notifiqueu esta resolució al Ministeri Fiscal i a la Generalitat Valenciana, i publiqueu edictes en el butlletí oficial de la comunitat autònoma, perquè servisca de notificació tots els qui pogueren tindre interés en l'herència.   
Així ho acorda, mana i firma Cecilia Torregrosa Quesada, magistrada jutgessa del Jutjat de Primera Instància número 7 València; en done fe.   
El magistrat jutge. Davant meu.  
I mitjançant este edicte s'acorda publicar-lo perquè servisca de notificació a tots aquells que pogueren tindre interés en l'herència d'Emilio Fernández García.  
València, 14 de juliol de 2009.- El secretari: Ricardo Alonso y Gurrea.